als_Latn dik_Latn sag_Latn
(VIDEO) Analistët: Partitë shqiptare t'i japin llogari popullit për...
Partitë shqiptare që kanë qenë në pushtet nuk duhet vetëm të pranojnë fajin që nuk kanë mundur ti mbrojnë shqiptarët nga burgosja e pafajshme dhe rastet e montuara, por duhet të japin llogari para tyre dhe të mbajnë përgjegjësi për paaftësi. Kështu vlerësojnë analistët politik në vend, duke komentuar deklaratat e fundit lidhur me tratimin e shqiptarëve nga sistemi i shtetit. Gazetari Shpërtim Nuredini vlerëson se është pozitive ajo që partitë shqiptare e pranojnë se kur janë në Qeveri nuk kanë pushtet, por sipas tij, gabimi më i madh është se partitë shqiptare gjithmonë zgjedhin të udhëheqin institucionet ku ka më tepër para dhe jo ato ku mund të mbrojnë shqiptarët.
"Fatkeqësishtë subjektet shqiptare janë të interesuar për dikaster ku qarkullojnë më shumë fonde, ku ka më shumë tenderë, sesa ato që kanë të bëjnë me çështje të sigurisë kur e dimë se shqiptarët janë komuniteti i dytë dhe gjithmonë kanë qenë të keqpërdorur nga institucionet", deklaroi për TV ERA, gazetari Shpëtim Nuredini.
Politologu, Xhenis Sulimani deklaron se kjo retorikë është matës i vërtetë për nivelin e vërtetë të fuqisë politike të partive shqiptare brenda Qeverisë. Ai vlerëson se ata duhet të ndërmarrin mekanizma dhe t'i kanalizojnë çështjet me rëndësi shqiptare, e jo vetëm të pranojnë fajin.
"Bartje e përgjegjësisë është kur në një moment kur dështon politika të dalish para publikut dhe përveç se të kërkoshë falje, duhet edhe të japësh dorëheqje, sepse dështimi do të thotë mosaftësia juaj për ta bartur pozicionin për të cilin jeni zotuar se do ta bartni dhe keni marrë mandat", tha për TV ERA, politikologu Xhenis Sulimani.
Gjatë një debati në Kuvend, nënkryetari i parlamentit dhe deputeti i BDI-së, Rafiz Aliti deklaroi se gjithmon kur BDI dhe PDSH kanë qeverisur me VMRO-DPMNE-në dhe LSDM-në shqiptarët janë burgosur të pafajshëm dhe u janë mkontuar raste nga sistemi i shtetit. Ai tha se këto dy parti duhet ta pranojnë fajin që kanë ndaj shqiptarëve. /SHENJA/
als_Latn als_Latn als_Latn als_Latn als_Latn als_Latn